
Atbildes uz 22.03.2024. iesniegto jautājumu 


Jautājums:
Atklāta konkursa 2. iepirkuma daļas Darbu daudzumu saraksta pozīcijā Nr. 1.3 ir paredzēts veikt “Brauktuves seguma demontāža vidēji 26 cm biezumā un transports uz izpildītāja atbērtni (pieturvieta "Brīvības iela")” 44 m2 apjomā, savukārt pozīcijā Nr. 2.2.1 norādīts “Betona C35/45 seguma būvniecība 20 cm biezumā, tai skaitā betona seguma šuvju izbūve” 60 m2 apjomā: 

a) Lūdzam Pasūtītāju koriģēt tāmes pozīcijas Nr.1.3. apjomu uz 60 m2;

b) Ņemot vērā, ka pozīcijā Nr. 1.3. segums ir jādemontē 26 cm biezumā, bet pozīcijā Nr. 2.2.1. betona segums jāizbūvē tikai 20 cm biezumā un būvdarbu veicējam nav jāveic pamatu pārbūves darbi, radīsies situācija, ka pieturvietas segums būs zemāks nekā Cēsu ielas brauktuves līmenis.  Lūdzam Pasūtītāju precizēt pozīcijā Nr. 1.3. demontējamo kārtas biezumu.


Atbilde:
Komisija norāda, ka Konkursa 2. iepirkuma daļas Darbu daudzumu saraksta (DDS) pozīcijā Nr. 1.3 ir paredzēts veikt brauktuves seguma demontāžu vidēji 26 cm biezumā. Pieturvietas segums izbūvējams vienā līmenī ar brauktuvi. Betona seguma izbūve atbilstoši Ārtelpas un mobilitātes departamenta Tehnisko specifikāciju punktam “Betona seguma izbūve”. Brauktuves seguma demontāžas darba apjoms vidēji 26 cm biezumā 44 m2 platībā ir pielīdzināms darba apjomam vidēji 20 cm biezumā 60 m2 platībā. Līdz ar to informācija ir pietiekama, lai Būvuzņēmējs iesniegtu vienības cenas piedāvājumu atbilstoši DDS norādītajiem pozīciju darbu daudzumiem. Esošā seguma demontāžas apjoms atbilstoši DDS piezīmei Nr.5: “Visus būvdarbus veikt ielu sarkano līniju robežās. Shēmā dotās darba robežas ir orientējošas. Precizēt atbilstoši situācijai dabā, iepriekš saskaņojot ar Pasūtītāju” precizējams atbilstoši faktiskajam seguma stāvoklim uz darbu uzsākšanas brīdi. Darbu apjoms atbilstoši DDS piezīmei Nr.4 – “Uzrādītie darbu veidi un to apjomi var tikt precizēti būvniecības laikā. Papildus veicamo darbu apjomus saskaņot ar Pasūtītāju” var tikt precizēts būvdarbu laikā.


